CELEX: 62019TA0344
Language: da
Date: 2021-09-29 00:00:00
Title: Forenede sager T-344/19 og T-356/19: Rettens dom af 29. september 2021 — Front Polisario mod Rådet (Forbindelser udadtil – internationale aftaler – Euro-Middelhavsaftale om associering mellem EF og Marokko – partnerskabsaftale om bæredygtigt fiskeri mellem Unionen og Marokko – gennemførelsesprotokol til partnerskabsaftalen – brevveksling, der ledsager partnerskabsaftalen – afgørelse om indgåelse – forordning om fordeling af fiskerimuligheder mellem medlemsstaterne – annullationssøgsmål – formaliteten – søgsmålskompetence – umiddelbart berørt – individuelt berørt – territorialt anvendelsesområde – kompetence – Domstolens fortolkning af folkeretten – princippet om selvbestemmelse – princippet om traktaters relative virkning – påberåbelse – begrebet samtykke – gennemførelse – skøn – grænser – opretholdelse af den anfægtede afgørelses virkninger)

6.12.2021   
            
            
               DA
            
            
               Den Europæiske Unions Tidende
            
            
               C 490/31
            
         
      Rettens dom af 29. september 2021 — Front Polisario mod Rådet
      (Forenede sager T-344/19 og T-356/19) (1)
      
      (Forbindelser udadtil - internationale aftaler - Euro-Middelhavsaftale om associering mellem EF og Marokko - partnerskabsaftale om bæredygtigt fiskeri mellem Unionen og Marokko - gennemførelsesprotokol til partnerskabsaftalen - brevveksling, der ledsager partnerskabsaftalen - afgørelse om indgåelse - forordning om fordeling af fiskerimuligheder mellem medlemsstaterne - annullationssøgsmål - formaliteten - søgsmålskompetence - umiddelbart berørt - individuelt berørt - territorialt anvendelsesområde - kompetence - Domstolens fortolkning af folkeretten - princippet om selvbestemmelse - princippet om traktaters relative virkning - påberåbelse - begrebet samtykke - gennemførelse - skøn - grænser - opretholdelse af den anfægtede afgørelses virkninger)
      (2021/C 490/33)
      Processprog: fransk
      
         Parter
      
      
         Sagsøger: Front populaire pour la libération de la Saguia el-Hamra et du Rio de oro (Front Polisario) (ved advokat G. Devers)
      
         Sagsøgt: Rådet for Den Europæiske Union (ved F. Naert, P. Plaza García og V. Piessevaux, som befuldmægtigede)
      
         Intervenient til støtte for sagsøgte i sagerne T-344/19 og T-356/19: Kongeriget Spanien (ved S. Centeno Huerta, som befuldmægtiget)
      
         Intervenient til støtte for sagsøgte i sagerne T-344/19 og T-356/19: Den Franske Republik (ved A.-L. Desjonquères, C. Mosser, J.-L. Carré og T. Stéhelin, som befuldmægtigede)
      
         Intervenient til støtte for sagsøgte i sagerne T-344/19 og T-356/19: Europa-Kommissionen (ved F. Castillo de la Torre, A. Bouquet og A. Stobiecka-Kuik, som befuldmægtigede)
      
         Intervenienter til støtte for sagsøgte i sag T-344/19: Chambre des pêches maritimes de la Méditerranée (Tanger, Marokko), Chambre des pêches maritimes de l’Atlantique Nord (Casablanca, Marokko), Chambre des pêches maritimes de l’Atlantique Centre (Agadir, Marokko), og Chambre des pêches maritimes de l’Atlantique Sud (Dakhla, Vestsahara) (ved advokaterne G. Forwood, N. Colin og A. Hublet)
      
         Sagens genstand
      
      Sag T-344/19 omhandlende et søgsmål støttet på artikel 263 TEUF med påstand om annullation af Rådets afgørelse (EU) 2019/441 af 4. marts 2019 om indgåelse af partnerskabsaftalen om bæredygtigt fiskeri mellem Den Europæiske Union og Kongeriget Marokko, den tilhørende gennemførelsesprotokol og den brevveksling, der ledsager aftalen (EUT 2019, L 44, s. 1), og sag T-356/19 omhandlende et søgsmål støttet på artikel 263 TEUF med påstand om annullation af Rådets forordning (EU) 2019/440 af 29. november 2018 om fordeling af fiskerimuligheder i henhold til partnerskabsaftalen om bæredygtigt fiskeri mellem Den Europæiske Union og Kongeriget Marokko og den tilhørende gennemførelsesprotokol (EUT 2019, L 77, s. 1).
      
         Konklusion
      
      
                  1)
               
               
                  Rådets afgørelse (EU) 2019/441 af 4. marts 2019 om indgåelse af partnerskabsaftalen om bæredygtigt fiskeri mellem Den Europæiske Union og Kongeriget Marokko, den tilhørende gennemførelsesprotokol og den brevveksling, der ledsager aftalen, annulleres.
               
            
                  2)
               
               
                  Virkningerne af afgørelse 2019/441 opretholdes i en periode, der ikke overskrider den frist, som er omhandlet i artikel 56, stk. 1, i statutten for Den Europæiske Unions Domstol, eller, såfremt appel er iværksat inden for denne frist, indtil afsigelsen af Domstolens dom vedrørende denne appel.
               
            
                  3)
               
               
                  Rådet for Den Europæiske Union frifindes i sag T-356/19.
               
            
                  4)
               
               
                  Rådet bærer sine egne omkostninger og betaler de omkostninger, der er afholdt af Front populaire pour la libération de la Saguia el-Hamra og Rio de oro (Front Polisario) i sag T-344/19.
               
            
                  5)
               
               
                  Front Polisario bærer sine egne omkostninger og betaler de af Rådet afholdte omkostninger i sag T-356/19.
               
            
                  6)
               
               
                  Kongeriget Spanien, Den Franske Republik og Europa-Kommissionen bærer hver deres egne omkostninger.
               
            
                  7)
               
               
                  Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre og Chambre des pêches maritimes de l’Atlantique Sud bærer hver deres egne omkostninger i sag T-344/19.
               
            
         (1)  EUT C 270 af 12.8.2019.